محەممەد مەلا فایەق
مەلا محەممەد مەلا فایەق شارەزووری (ناوی تەواو: محەممەد فایەق سەعید) (لەدایکبووی ١٩٧١ لە سلێمانی) مەلا و نووسەرێکی ئیسلامیی کوردە.

بڕوانامەی بەکالۆریۆسی لە زانستە ئیسلامییەکاندا لە بەغدا بەدەست ھێناوە، و ئێستا لە یەکێک لە قوتابخانەکان مامۆستای زمانی عەرەبیە، وانەی زمانی عەرەبی و پەروەردی ئیسلامی گوتووەتەوە و‌ خەریکی گوتنەوەی وانەی ئایینیش بووە. لە ٢٠١٣وە تا ئێستا وتاربێژی مزگەوتی حاجی عەباسی باراوییە لە گەڕەکی قڕگە لە سلێمانی.

'''

کەسایەتی 
مامۆستایەکی ناودار و بەتوانای کوردستانە، سیمایەکی نوورانی و ئارای هەیە و هەمیشە بە جلوبەرگی کوردییەوە دەردەکەوێت، دەنگ و ڕەنگێکی کاریگەری هەیە، لەگەڵ کێش و سەروای چیرۆکەکاندا یاری بە چینە دەنگییەکانی و سەروای دەربڕینی دەکات. باوکی زانایەکی گەورەی کوردە و سەر بە ئەهلی تەسەوفە بەڵام جیاواز لە ڕێچکە و ڕێبازی باوکی، خۆی بە ئەهلی سەلەفی ساڵح دەزانێت و سەرەڕای ئەمانەش مامۆستا محەمەد هیچ دەستە و گرووپێکی دیاریکراوی دروست نەکردووە و ئاڕاستەیان بکات و بەرنامەیان بۆ دابنێت، بەڵکوو وەک خۆی دەڵێت ئەوەی لە بەرژەوەندی ئایینی خودا و موسڵماناندا بێت لەسەر سەکۆکەیەوە دەریدەبڕێت و موسڵمانانیش ئازادن لە جێبەجێکردنیان. خاوەنی کەناڵێکی یوتیوب و کۆمەڵێک تۆڕی کۆمەڵایەتی گەورەیە و لەو ڕێگەوە وتار و ئامۆژگارییەکانی بڵاودەکاتەوە و ڤیدیۆکانی پڕبینەرترینن و هەوادارێکی زۆرباشیان هەیە.

نەخۆشکەوتن 
لە ڕۆژی هەینی ٢/١٠/٢٠٢٠ مامۆستا محەمەد تووشی ڤایرۆسی کۆرۆنا بوو، تووشی لەرز و هەناسەتەنگی و هەندێک جاریش پێویستی بە ئۆکسجین دەکرد، دوایی مانەوەی لە نەخۆشخانە و وەرگرتنی چارەسەری پێویست تەندروستی بەرەو باشتر ڕۆشت و گەڕایەوە بۆ کاری وتاربێژی

بەرھەمەکان 
مامۆستا محەمەدی مەلا فایەق شارەزووری خاوەنی چەندین کتێب و بەرھەمی نوسراوە، نموونەی کتێب و بەرھەمەکانی:
 ١. ژیانی پێغەمبەرم محەمەد ﷺ لە قورئان و سوننەتدا لە ٣ بەرگ پێکھاتووە
 ٢. زنجیرەی ژیانی دوای مردن کە پێکھاتووە لە ٤ بەرگ:
 ٣. مردن و ژیانی ناوگۆڕ لە قورئان و فەرموودە سەحیحەکاندا
 ٤. قیامەت لە قورئان و فەرموودە سەحیحەکاندا
 ٥. بەھەشت لە قورئان و فەرموودە سەحیحەکاندا
 ٦. دۆزەخ لە قورئان و فەرموودە سەحیحەکاندا
 ٧. نیشانەکانی دووڕوو لە قورئان و فەرموودە سەحیحەکاندا
 ٨. زەواج لە قورئان و فەرموودە سەحیحەکاندا
 ٩. ئارامگرتن لە قورئان و فەرموودە سەحیحەکاندا
 ١٠. خۆبەزلزانین و خۆبەکەمزانین لە قورئان و فەرموودە سەحیحەکاندا
 ١١. مافەکانی دراوسێ لە قورئان و فەرموودە سەحیحەکاندا
 ١٢. ئەو گوفتار و ڕەفتارانەى پێغەمبەر محەمەد ﷺ خۆشیویستوون و ڕقی لێیان بووە
 ١٣. نیشانەکانی حەجی وەرگیراو
 ١٤. ئامۆژگاریەکانی حەجی ماڵئاوایی
 ١٥. ئادابەکانی قوربانی
 ١٦. ئادابەکانی کۆڕ و دانیشتن
 ١٧. باشترین کارەکانی موسوڵمانان کامەیە؟
 ١٨. چۆنیەتی ئەنجامدانی عەمرە
 ١٩. گەورەییی دوو شارە پیرۆزەکە مەککە و مەدینە
 ٢٠. ئاکار و ڕەفتار و ھەڵسوکەوتەکانی پێغەمبەر

سەرچاوەکان

بەستەرە دەرەکییەکان 
 وێبگەی فەرمی

ئیسلامییەکانی کورد
موسڵمانانی کورد
زانا سونییە موسڵمانەکان
زانایانی ئیسلام
موسڵمانە سوننەکان
موسڵمانە سوننەکانی عێراق
لەدایکبووانی ١٩٧١
زیندووان
کوردەکانی باشووری کوردستان